
Հոդված 1. «Քաղաքաշինության մասին» 1998 թվականի մայիսի 5-ի ՀՕ-217 օրենքի (այսուհետ՝ Օրենք) 3-րդ հոդվածի «ը)» ենթակետը՝ «քաղաքաշինական փաստաթղթերը» բառերից հետո, լրացնել «(, այդ թվում՝ քաղաքաշինության բնագավառի պետական կառավարման համակարգի լիազոր մարմնի ղեկավարի հրամանով կիրարկման մեջ դրված` Կառավարության կողմից սահմանված կարգի պահանջներին համապատասխան մշակված բազմակի օգտագործման օրինակելի (ճարտարապետաշինարարական) նախագծերը:»
Հոդված 2. Օրենքի 6-րդ հոդվածի «Կառուցապատողներն իրավունք ունեն» պարբերությունը լրացնել նոր՝ «է» ենթակետով, հետևյալ բովանդակությամբ՝ «կիրառել բնակելի, հասարակական, արտադրական նշանակության օբյեկտների բազմակի օգտագործման օրինակելի նախագծեր, որոնք հիմք են հանդիսանում շինարարական ծրագրերի մեկնարկի և դրանց ֆինանսավորման (անկախ ֆինանսավորման աղբյուրից) համար, եթե այդպիսի պայման նախատեսված է շինարարական աշխատանքների և խորհրդատվական ծառայությունների կապալի պայմանագրերով:     
Ընդ որում՝
պետական բյուջեների միջոցների հաշվին նմանատիպ նախագծերով իրականացվող շինարարական ծրագրերի (աշխատանքների, խորհրդատվական ծառայությունների) ֆինանսական հատկացումների չափը` մինչև նախագծերի տեղակապման (տեղայնացման) սահմանված կարգով ամբողջական ավարտը, կարող է հաշվարկվել քաղաքաշինության բնագավառի պետական կառավարման համակարգի լիազոր մարմնի կողմից հաստատված գնագոյացման համակարգի նորմատիվ փաստաթղթերով սահմանված կարգերին ու խոշորացված ցուցանիշներին համապատասխան:»:
Հոդված 3. Օրենքի 6-րդ հոդվածի «Կառուցապատողները պարտավոր են» պարբերության «ա» ենթակետը՝ «շինարարության թույլտվության հիման վրա» բառերից հետո լրացնել «, բացառությամբ սույն հոդվածի «Կառուցապատողներն իրավունք ունեն» պարբերության «է» ենթակետով նախատեսված դեպքերի»:
Հոդված 4. Սույն օրենքն ուժի մեջ է մտնում պաշտոնական հրապարակմանը հաջորդող օրվանից։
